armvectores/hy_wikipedia_2023 huggingface dataset:
Գայանե Աթայան

Գայանե Արմենի Աթայան (սեպտեմբերի 23, 1959(1959-09-23), Կիև, Ուկրաինական ԽՍՀ, ԽՍՀՄ), ուկրաինացի նկարչուհի, նկարչուհի Տատյանա Յաբլոնսկայայի և Արմեն Աթայանի դուստրը։ 


== Կենսագրություն ==
Գայանե Աթայանը ծնվել է 1959 թվականի սեպտեմբերի 23-ին Կիևում, նկարիչներ Տատյանա Յաբլոնսկայայի և Արմեն Աթայանի ընտանիքում։ 1983 թվականին ավարտել է Կիևի պետական գեղարվեստի ինստիտուտը (մանկավարժ-մասնագետ` Վիկտոր  Շատալին)։ Նկարիչն իր հիմնական ուսուցիչ համարում է մորը։
1982 թվականից մասնակցել է բազմաթիվ ցուցահանդեսների , 1986 թվականից  Ուկրաինայի նկարիչների միության անդամ է։ Գայանե Աթայանի աշխատանքները ցուցադրվում են Կիևի ազգային պատկերասրահում, Զապորոժիեի, Խմելինսկի կերպարվեստի թանգարաններում, Թայվան կղզու «Դրակոն» թանգարանում, Ուկրաինայի բազմաթիվ պատկերասրահներում։ Շատ գործեր դարձել են Ուկրաինայի մշակույթի նախարարության հիմնական ցուցադրության գործեր, որոշներն էլ Ռուսաստանի և Ուկրաինայի մշակույթի, ինչպես նաև Ուկրաինայի ազգային բանկի և Գրադոբանկի հիմնական ցուցադրման նմուշներ։


== Ստեղծագործություններ ==
Գայանե Աթայանը հայտնի բնանկարիչ է, աշխատում է ավանդական ուղղություններով։ Սիրած ժանրը բնանկարն է։
Հիմնական ստեղծագործություններն են`

«Օլվիայի սկզբնաղբյուրը» (1983)
«Իռան ամանորյա հանդերձով» (աղջկա դիմանկարը) (1985)
«Աշունը Պոդոլում» (1989)
«Վարդագույն երեկո» (1993)
«Ռոմանտիկ բնապատկեր» (1994)
«Երեկոն Կիևում» (1994)
«Մառախուղ» (1995)
«Մթնշաղ» (1999)


== Ծանոթագրություններ ==


== Արտաքին հղումներ ==
Работы Атаян Гаянэ Բոյկոյի պրոդյուսերական կենտրոնի կայքում(ռուս.)
Ռիկի Ջերվեյս

Ռիկի Դին Ջերվեյս (անգլ.՝ Ricky Dene Gervais, հունիսի 25, 1961(1961-06-25), Ռեդինգ, Անգլիա, Միացյալ Թագավորություն), անգլիացի կատակերգու, դերասան, կինոռեժիսոր, պրոդյուսեր, գրող, սցենարիստ, հնչյունավորող և երաժիշտ։ Առավել հայտնի է «Օֆիս» և «Էքստրաս» անգլիական սերալներից։ Սթիվեն Մերչանտի հետ եղել է բոլոր սերիաների ռեժիսորն ու սցենարիստը, բացի այդ, Ջերվեյսը երկու հեռուստասերալներում էլ նկարահանվել է գլխավոր դերում։
Բազմաթիվ մրցանակների դափնեկիր է, այդ թվում՝ BAFTA-ի յոթ, «British Comedy Awards»-ի չորս, «Էմմի» և «Ոսկե գլոբուս» մրցանակների։
2010, 2011 և 2012 թթ. եղել է «Ոսկե գլոբուս» մրցանակաբաշխության հանդիսավոր արարողության հաղորդավարը։


== Կենսագրություն ==
Ծնվել և մանկությունն անցկացրել է երկու եղբոր և քրոջ հետ Ռեդինգի արվարձան Ուիթլիում (Անգլիա)։ Ջերվեյսի խոսքերով, նա լավ է դաստիարակվել ծնողների կողմից, ընտանիքում հարաբերությունները հիմնվում էին վստահության, ազնվության և պարզության վրա։ Ջերվեյսի պնդմամբ, հայրական կողմն ունեցել է իրոկեզյան արմատներ։
Հաճախել է «Ուիթլի Փարք Ինֆանթս» և «Ջունյոր» դպրոցները և երկրորդ կրթույթունը ստացել է Էշմիդ դպրոցում։ 1979 թ. ընդունվել է Լոնդոնի համալսարանական քոլեջ։ Սկզբնապես ուսումնասիրել է կենսաբանություն, սակայն երկու շաբաթ անց որոշել է զբաղվել փիլիսոփայությամբ։ Ուսանողական տարիներին ծանոթացել է Ջեյն Ֆելոնի հետ, որի հետ հանդիպել է 1982 թ.-ից և հիմա ապրում է նրա հետ։
1982-1984 թթ. երգել է «Seona Dancing» դուետում։ 2001 թ.-ից վարում է «The Ricky Gervais Show»-ն և կատակերգական այլ շոուներ ռադիոյով՝ Սթիվեն Մերչանտի և Կառլ Փիլքինգթոնի հետ։ Մերչանտի հետ միասին 2001 թ. ստեղծել է «Օֆիս» հեռուստասերալը, 2005 թ.՝ «Էքստրաս» հեռուստասերալը։ 2008 թ. իր դերն է տարել «GTA IV» համակարգչային խաղում։
Ջերվեյսն աթեիստ է և կենդանիների պաշտպանության մոլեգին ջատագով։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էջը IMDb կայքում(անգլ.)
Մոլյուկ

Մոլյուկ (ռուս.՝ Молюк), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սիմա գետի ձախ ափում՝ 18 կմ հեռավորության վրա։ Գետի երկարությունը 10 կմ է։ Մոլյուկի ակունքը գտնվում է հյուսիսային մասում ճահճուտներում, Սյամժից 28 կմ դեպի հարավ-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005849
Հիդրոլոգիական ուսումնասիրությունների կոդը - 103000584
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լիբանանի ֆուտբոլի ազգային հավաքական

Լիբանանի ֆուտբոլի ազգային հավաքականը ներկայացնում է Լիբանանը ֆուտբոլի միջազգային մրցաշարերում և առանձին հանդիպումներում։ Կառավարվում է Լիբանանի ֆուտբոլի ասոցիացիայի կողմից։
Լիբանանի հավաքականը ոչ մի անգամ չի մասնակցել Աշխարհի առաջնություններին։ Մասնակցել է 2000 թվականի Ասիայի գավաթին, սակայն դուրս է մնացել խմբային փուլից։
ՖԻՖԱ-ի դասակարգման աղյուսակում զբաղեցնում է 115-րդ հորիզոնականը՝ 2017 թվականի սեպտեմբերի 14-ի դրությամբ։


== Ծանոթագրություններ ==


== Արտաքին հղումներ ==
Լիբանանի ֆուտբոլի ասոցիացիայի պաշտոնական Տվիտերի էջը
Լիբանանի հավաքականը FIFA.com-ում Archived 2013-06-22 at the Wayback Machine.
Լիբանանի հավաքականը soccerway.com կայքում
Պարաֆին

Պարաֆին (լատ.՝ paium — քիչ և affinis — խնամակից), նավթամթերք, հագեցած ածխաջրածինների խառնուրդ է։ Բաղկացած է հիմնականում 9—40 ատոմ ածխածին պարունակող նորմալ ախծաջրածիններից։ Քիմիապես պասսիվ է։ Բաղադրությունից կախված պինդ է կամ հեղուկ։ Պինդ պարֆին (հալման ջերմաստիճանը՝ 45—70 °C) ստանում են պարաֆինային նավթերի յուղային ֆրակցիաներից՝ բյուրեղացնելով կամ նավթալինից՝ ընտրողական ադսորբմամբ։ Հեղուկ պարաֆին (եռման ջերմաստիճանը՝ 180—350 °C) ստանում են նավթանյութերի կարբամիդային պարաֆինազերծման միջոցով։ Թողարկվում են տեխնիկա, տեխնիկապես մաքրված, բարձր մաքրության, բժշկական և այլ պարֆիններ։ Օգտագործվում է սննդի, օծանելիքի, էլեկտրատեխնիկական արդյունաբերություններում և բժշկության մեջ։ Պարֆին նավթաքիմական արդյունաբերության կարևոր հումք է, նրանից ստանում են բարձրմոլեկուլային ճարպաթթուներ, սպիրտներ, լվացող միջոցներ և այլն։
Waterloo (երգ)

Waterloo, շվեդական ABAA խմբի առաջին սինգլն է իրենց երկրորդ՝ Waterloo ալբոմից։ Երգի հեղինակներն են Բեննի Անդերսոնը, Բորն Ուլվեուսը և Սթինգ Անդերսոնը։
Խումբը այս երգով ներկայացրել է Շվեդիան Եվրատեսիլ 1974 երգի մրցույթում և 24 միավորով հաղթող է ճանաչվել։


== Հիթ-շքերթներ ==


=== Շաբաթական հիթ-շքերթներ ===
Լա Ռոկետ սյուր Սյան

Լա Ռոկետ սյուր Սյան (ֆր.՝ La Roquette-sur-Siagne), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Գրաս շրջանի Մանդելյո լա Նապուլ կանտոնում։ Մինչև 2015 թվականի մարտը կոմունան վարչականորեն ընդգրկված էր Մուժեն լուծարված կանտոնի կազմում (Գրաս շրջան)։
Կոմունայի տարածքը կազմում է 6.31 կմ², 2006 թվականին բնակչությունը կազմել է 4865 մարդ աճի միտումով, 2012 թվականին՝ 5243 մարդ, բնակչության խտությունը՝ 830.9 մարդ/կմ²։


== Պատմություն ==
Բնակավայրն առաջին անգան գրավոր հիշատակվել է 1026 թվականին որպես ֆր.՝ castrum Roquetta (ամրոց Ռոկետա)։ Գրության համաձայն՝ այդ ամրոցը նվիրվել է աբա Ադալբերտին (Անթիբի նախկին եպիսկոպոսը)։


== Բնակչություն ==
Կոմունայի բնակչությունը  2011 թվականին կազմել է 5102 մարդ, 2012 թվականին՝ 5243 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 3305 բնակիչներից 2463-ը եղել են տնտեսապես ակտիվ, 842-ը՝ ոչ ակտիվ (ակտիվության գործակիցը կազմել է 74.5 %, 1999 թվականին եղել է 73.1 %: Աշխատունակ տարիքի 2463 ակտիվ բնակիչներից աշխատում էին 2289-ը (1171 տղամարդ և 1118 կին), 174 հաշվառված էին որպես գործազուրկ (70 տղամարդ և 104 կին)։ Աշխատունակ տարիքի 842 ոչ ակտիվ բնակիչներից 336-ը եղել են աշակերտներ կամ ուսանողներ, 257-ը՝ թոշակառուներ, իսկ 249-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 1914 հարկատու տնային տնտեսություններ, որտեղ ապրում էր 5074 մարդ։ Մեկ հարկատուին բաժին ընկնող շահույթը կազմել է 23837 եվրո։


== Ծանոթագրություններ ==


== Արտաքին հղումներ ==
Լա Ռոկետ սյուր Սյան կոմունայի քաղաքապետարանի պաշտոնական կայք (չաշխատող հղում)(ֆր.)
Պիպերիդին

Պիպերիդին, հեքսահիդրոպիրիդին, պենտամեթիլենիմին, հետերոցիկլային միացություն է։ Ուժեղ ամոնիակի հոտով, անգույն հեղուկ է, հալման ջերմաստիճանը — 10,5 °C, եռմանը՝ 106,4 °C, խտությունը՝ 8606 կգ/մ3 (20 °C)։ Ուժեղ հիմք է, խառնվում է ջրի և օրգանական լուծիչների մեծ մասի հետ։ Առաջին անգամ ստացվել է սև պղպեղի ալկալոիդից՝ պիպերինից։ Ստացվում է պիրիդինը վերականգնելով։ Պիպերիդին մտնում է մի շարք ալկալոիդների կազմության մեջ, նրա ածանցյալներն օգտագործում են որպես դեղորայքային պատրաստուկներ։


== Ծանոթագրություններ ==
Ֆլամանդական Բրաբանտ

Անվան այլ կիրառումների համար տե՛ս՝ Բրաբանտ (այլ կիրառումներ)Ֆլամանդական Բրաբանտ (հոլ.՝ Vlaams-Brabant, ֆր.՝ Brabant flamand, գերմ.՝ Flämisch-Brabant), Բելգիայի Թագավորության տասը նահանգներից և Ֆլանդրիայի հինգ նահանգներից մեկը։ Ձևավորվել է 1995 թվականի հունվարի 1–ին Բրաբանտ նահանգի՝ լեզվական սկզբունքով բաժանելու ընթացքում, որի արդյունքում առաջացել է Ֆլամանդական և Վալոնյան Բրաբանտ նահանգները։ Սահմանակցում է Արևելյան Ֆլանդրիային, Վալոնյան Բրաբանտին, Անտվերպեն և Լիեժ նահանգներին։
Վարչական կենտրոնը Լյովեն քաղաքն է։


== Հիմնական տվյալներ ==
Տարածք՝ 2 106 կմ²
Ամենաբարձր կետ՝ Վալսհաուտեմ, ծովի մակերևույթից 137,33 մ․ բարձրության վրա
Կարևորագույն գետեր՝ Դեյլե, Դեմեր, Սենա
Բնակչություն՝ 1 076 924 մարդ (2010)։


== Վարչատարածքային բաժանում ==
Նահանգը բաժանված է 2 վարչական շրջանների, որոնք էլ իրենց հերթին բաժանվում են 65 փոքր համայնքների (տես ցանկը ներքևում), որը գլխավորում է ժողովրդի կողմից ընտրվող ավագանին։


=== Բնակչության դինամիկը՝ ըստ շրջանների ===


== Արտաքին հղումներ ==
Պաշտոնական կայք
Զեպտո

Զեպտո-ն (լատ.՝ septem կամ ֆր.՝ sept- «յոթ») (հայերեն նշանակումը՝ զ, միջազգային նշանակումը՝ z) տասնորդական նախածանց է, որը փոքրացնում է ֆիզիկական մեծությունը 1021(1 000 000 000 000 000 000 000) անգամ, կամ, որ նույնն է, բազմապատկում է 10−21(0.000 000 000 000 000 000 001) արտադրիչով։
Օրինակ՝

1 զեպտոգրամը = 10-21 գրամկամ կրճատ գրելաձևով՝

1 զգ = 10-21 գ


== Տես նաև ==
Տասնորդական նախածանցներ


== Ծանոթագրություններ ==
Նիժնեվերխոլոմովսկի (Օռլովսկի շրջան)

Նիժնեվերխոլոմովսկի (ռուս.՝ Нижневерхоломовский), գյուղ Ռուսաստանի Ռոստովի մարզի Օռլովսկի շրջանում։ Մտնում է Կրասնոարմեյսկի գյուղական համայնքի կազմի մեջ։
Բոյսե

Բոյսեն (անգլ.՝ Boise [ˈbɔɪsiː] (տեղական արտաբերում) կամ [ˈbɔɪziː]), քաղաք է ԱՄՆ-ի հյուսիսարևմտյան մասում, Այդահո նահանգում։ Այն Այդահոյի նահանգի կենտրոնն է և գտնվում է Ադա շրջանում։ Քաղաքը գտնվում է Բոյսե գետի վրա։ 2008 թ. մարդահամարի տվյալներով քաղաքի բնակչությունը կազմում է 205.314 մարդ։


== Աշխարհագրություն և կլիմա ==
Քաղաքը գտնվում է Այդահո նահանգի հարավարևմտյան մասում։ ԲԾՄ կազմում է -824 մ։ Քաղաքը զբաղեցնւմ է 165,8 կմ² տարածք, որից 0,5 կմ² բաժին է ընկնում ջրին։


== Ծանոթագրություններ ==


== Արտաքին հղումներ ==
Քաղաքի պաշտոնական հասցեն(անգլ.)
Բոյսեն քո աչքերով(անգլ.)
Բոյսեյի շրջանային կոմիտե(անգլ.)
Բոյսեյի արվեստների թանգարան(անգլ.)
Այդահո նահանգի պատմության և հասարակության թանգարան(անգլ.)
ռազմական պատմության թանգարան(չաշխատող հղում)(անգլ.)
Գեորգի Սաֆարով

Գեորգի Սաֆարով (1891, Սանկտ Պետերբուրգ, Ռուսական կայսրություն - հուլիսի 27, 1942(1942-07-27), Սարատով, ՌԽՖՍՀ, ԽՍՀՄ), հեղափոխական, խորհրդային պետական և կուսակցական գործիչ։


== Կենսագրություն ==
Ծնվել է ճարտարապետի հայ-լեհական ընտանիքում։ 1905 թվականին սոցիալ-դեմոկրատական խմբակների մասնակից է եղել։ 1908 ընդունվել է Ռուսական սոցիալ-դեմոկրատական աշխատանքային կուսակցության շարքերը։ 1910 թվականին արտագաղթել է՝ դառնալով Ցյուրիխում բոլշևիկների սեկցիայի քարտուղարը։ 1912 թվականի մայիսին վերադարձել է Պետերբուրգ։ Ձերբակալվել է։ Փախուստի է դիմել դեպի Ֆրանսիա։ 1916 թվականին երկրից վտարվել է հակապատերազմյան քարոզչություն իրականացնելու համար։ Այնուհետև հաստատվել է Շվեյցարիայում, որտեղից էլ Վ․ Լենինի և Գ․ Զինովևի հետ վերադարձել է Ռուսաստան։
1917 թվականի գարնանը աշխատել է «Պրավդա» թերթի խմբագրությունում, եղել է ՌՍԴԱԿ-ի Պետերբուրգյան հանձնաժողովի անդամ։
1918 թվականին Ուրալյան շրջանի ԽՄԿԿ-ի հանձնաժողովի նախագահության անդամ էր, «Ուրալյան աշխատավոր» թերթի խմբագիր։
«Պրավդա»-ի խմբագրակազմի անդամ է եղել։ Վիրավորվել է Լեոնտևյան նրբանցքի պայթյունի ժամանակ։
1918 թվականին, որպես Ուրալյան շրջանի ԽՄԿԿ-ի հանձնաժողովի անդամ՝ մասնակցել է արքայական ընտանիքի գնդակահարության որոշմանը։
1919 թվականին ԽՄԿԿ-ի 8-րդ համագումարում «ռազմական ընդդիմության» անդամ էր։
1919 թվականի նոյեմբերին գործուղման է մեկնել Թուրքեստանի ինքնավար ԽՍՀ։ 1920 թվականի ամռանից ԽՄԿԿ-ի Թուրքբյուրոյի կենտրոնական հանձնաժողովի անդամ է եղել։ 1921 թվականի մարտին ԽՄԿԿ 10-րդ համագումարում եղել է Ստալինի հարակից զեկուցողը՝ ազգային հարցի վերաբերյալ։


== Ծանոթագրություններ ==
(6718) Բիգլբոկ

(6718) Բիգլբոկ (անգլ.՝ Beiglbock), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 14-ին Լուց Շմադելի և Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,912125 ա. մ., առավելագույնը մոտենում է 2,7187 ա. մ. հեռավորության վրա և հեռանում 3,1056 ա. մ.։ Արեգակի շուրջ մեկ ամբողջական պտույտ է կատարում 1815,15 երկրային օրվա ընթացքում, իր ուղեծրով շարժվելով միջինում 0,19833 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6718) Բիգլբոկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ljubav Je Svuda

Ljubav je svuda (Սերը ամենուր է), սերբիական Մոյե 3 խմբի երգն է, որով ներկայացրել է Սերբիան Եվրատեսիլ 2013 երգի մրցույթում։ Երգի խոսքերի հեղինակն է Սաշա Միլոսևիչը, իսկ երաժշտության հեղինակը՝ Մարինա Տուցակովիչը։


== Պատմություն ==


=== Երգի թողարկումը ===
Երգը թողարկվել է 2013 թվականի մարտի 2-ին, իսկ մարտի 17-ին «RTS» հեռուստաընկերությունը հայտարարեց, որ երգը ունենալու է նաև այլ տարբերակներ։ Ապրիլի 27-ին թողարկվեց երգի նոր 8 տարբերակները, որոնք ներառում էին սերբերեն և անգլերեն տարբերակները, երգը փոփ ռոք և բալլադ տարբերակով, ինչպես նաև կարաոկե տարբերակները երկու լեզուներով։


=== Եվրատեսիլ երգի մրցույթ ===
Եվրատեսիլում խումբը երգը կատարել է մայիսի 14-ին առաջին կիսաեզրափակչի ժամանակ 16-րդ համարի ներքո։ Քվեարկության արդյունքում երգը հավաքում է 46 միավոր և զբաղեցնում է 11-րդ հորիզոնականը՝ ինչը թույլ չի տալիս որ խումբը հանդես գա նաև եզրափակիչ փուլում։


== Երգի տարբերակները ==
Digital Download«Ljubav je svuda» – 3։06Promotional disc Moje 3«Love Is All Around Us (Փոփ ռոք տարբերակ)» – 3։33
«Love Is All Around Us (Բալլադ տարբերակ)» – 3։48
«Ljubav je svuda (Փոփ ռոք տարբերակով)» – 3։33
«Ljubav je svuda (Կարաոկե տարբերակ)» – 3։47
«Love Is All Around Us» – 3։06
«Ljubav je svuda» – 3։06
«Love Is All Around Us (Կարաոկե տարբերակ)» – 03։29
«Ljubav je svuda (Կարաոկե տարբերակ)» – 03։29


== Թողարկման պատմություն ==


== Արտաքին հղումներ ==
Երգի տեսահոլովակը Յութուբում
Բաշուր (գյուղ, Զավյալովսկի շրջան)

Անվան այլ կիրառումների համար տե՛ս՝ Բաշուր (այլ կիրառումներ)Բաշուր (ռուս.՝ Башур), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 69 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայն դու Ռիու

Մայն դու Ռիու (պորտ.՝ Mãe do Rio), համայնք Բրազիլիայում՝ Պարա նահանգի կազմում։ Գտնվում է Պարա նահանգի Հյուսիս արևելյան մասում։ Մտնում է Գուամա գավառի կազմի մեջ։ Բնակչությունը կազմում է 22 580 մարդ՝ 2006 թվականի տվյալներով։ Գրավում է 469,488 կմ2 տարածք։ Բնակչության խտությունը կազմում է՝ 48,1 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 81 588 354,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3 420,75 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,697 (տվյալները ՄԱԿ-ի զարգացման ծրագրի)։
Ռահկլա (այլ կիրառումներ)

Ռահկլա անունը կամ տերմինը կարող է վերաբերել հետևյալ հոդվածներին․

Ռահկլա - գյուղ Էստոնիայի Լաեկվեռե շրջանի կազմում։
Ռահկլա - գյուղ Էստոնիայի Սիմեռու շրջանի կազմում։
Հայկազ Կոստանյան

Անվան այլ կիրառումների համար տե՛ս՝ Կոստանյան (այլ կիրառումներ)Հայկազ Արշակի Կոստանյան (1897, Թիֆլիս, Ռուսական կայսրություն - ապրիլի 21, 1938(1938-04-21), Մոսկվա, ԽՍՀՄ), հայ բոլշևիկ, քաղաքական գործիչ։ ԽՄԿԿ անդամ (1916)։
Ավարտել է Թիֆլիսի Ներսիսյան դպրոցը և Էջմիածնի Գևորգյան ճեմարանը։ Սովորել է Սարատովի համալսարանի բժշկական ֆակուլտետում։ Գործուն մասնակցություն է ցուցաբերել Բաքվի, Սարատովի և Հայաստանի հեղափոխական շարժումներին։ 1918-1920 թվականներին եղել է Սարատովի լուսավորության կոմիսարը։ 1920 թվականի հունիսից ընտրվել է ՀԿԿ արտասահմանյան բյուրոյի անդամ։ Հայաստանում խորհրդային կարգեր հաստատվելուց հետո Կոստանյանը 1921-1923 թվականներին եղել է աշխատանքի և սոցիալական ապահովության, ապա՝ ներքին գործերի ժողովրդական կոմիսար։ 1923-1925 թվականներին աշխատել է Վրաստանի կոմկուսի Կենտկոմում (կազմ, բաժնի վարիչ), 1925-1928 թվականներին Մոսկվայում՝ Պրոֆինտերնի կազմ, բաժնի վարիչ։ Մասնակցելով արհմիութենական միջազգային շարժմանը՝ սերտ կապեր է հաստատել Էռնստ Թելմանի, Մորիս Թորեզի, Բելա Կունի, Պալմիրո Տոլյատիի և այլոց հետ։ 1928-1930 թվականներին Կոստանյանը եղել է ՀԿԿ Կենտկոմի առաջին քարտուղար, իսկ 1931-1934 թվականներին՝ ՀամԿ(բ)կ Ղրիմի մարզկոմի առաջին քարտուղար և Պրոֆինտերնի քարտուղար։ 1934 թվականին նշանակվել է Մոսկվա-Կուրսկ երկաթուղու քաղբաժնի պետ։
Ժողովածու (2871)

Ժողովածու (2871), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2871 թվի տակ։ Գրված է թղթի վրա, որը ունի 33,5x10,5 սմ չափս։ Ձեռագիրը կազմված է 94 թերթից։ Գրված է միասյուն, նոտրգրով։ Ունի լուսանցազարդ մանրանկարներ։ Կազմը` կաշեպատ ստվարաթուղթ։


== Բովանդակություն ==
Ցանկ Լուծմանց Յոբայ, Քաղուածուին Սաղմոսի, Գրեանցն Սողոմոնի, Ավետարանին Մատթեոսի, Գրոցն Բանից ոսկիականց, Մոլութեանց և Առաքինությանց։
Օրհնութիւնք զգեստից հոգևորականաց։
Տօնացոյց հայոց, յունաց, լատինացւոյց։


== Ծանոթագրություններ ==
Շերվե

Շերվե (ֆր.՝ Chervey), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 191 մարդ, բնակչության խտությունը` 14.38 մարդ/կմ²։ Բնակավայրը զբաղեցնում է 13.28 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ հարավ-արևելք, Շալոն ան Շամպայն քաղաքից` 95 կմ հարավ, Տրուա քաղաքից` 37 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 117 աշխատունակ (15-64 տարեկան) բնակիչ, որոնցից ակտիվ էին 98-ը, իսկ ոչ ակտիվները` 19։ Ակտիվության ցուցանիշը կազմում է 83,8 %։ 98 աշխատունակ մարդկանցից աշխատել է 92 անձ (48 տղամարդ և 44 կին)։ Գործազուրկ են եղել 6 անձ (2 տղամարդ և 4 կին)։ 19 անաշխատունակներից 11-ը եղել են աշակերտներ կամ ուսանողներ, 3-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լեշա

Լեշա (նորվ.՝ Lesja), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Լեշա քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 2259.01 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։


== Լեշաի զինանշանը ==
Լեշա կոմունայի զինանշանը հաստատվել է 1987 թվականին և իրենից ներկայացնում է սպիտակ և կապույտ գույնով ներկված վահան, ներքևի մասը սուր, որի գույները այնպես են դասավորված, որ հիշեցնում են Լեշայի եկեղեցու գմբեթը։


== Բնակչություն ==
Համաձայն 2007 թվականի մարդահամարի տվյալների՝ Լեշա կոմունայում բնակվում է 2168 մարդ։ Կոմունայի բնակչության քանակը վերջին 60 տարում նվազում է գրանցել։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից:(նորվ.)


== Ծանոթագրություններ ==
Կլեմբակ

Կլեմբակ (ֆր.՝ Climbach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 523 մարդ, բնակչության խտությունը` 73.15 մարդ/կմ²։ Բնակավայրը զբաղեցնում է 7.15 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 303 աշխատունակ (15-64 տարեկան)  բնակիչ, որոնցից ակտիվ էին 219-ը, իսկ ոչ ակտիվները` 84։ Ակտիվության ցուցանիշը կազմում է 72,3 %։ 219 աշխատունակ մարդկանցից աշխատել է 199 անձ (104 տղամարդ և 95 կին)։ Գործազուրկ են եղել 20 անձ (10 տղամարդ և 10 կին)։ 84 անաշխատունակներից 25-ը եղել են աշակերտներ կամ ուսանողներ, 36-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արծվաշենի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Արծվաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 14 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Իվանովկա (գյուղ, Պոչինկովսկի շրջան)

Անվան այլ կիրառումների համար տե՛ս՝ ԻվանովկաԻվանովկա (ռուս.՝ Ивановка), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերվոնի Լան (գյուղ, Մալինի շրջան)

Չերվոնի Լան (ուկրաիներեն՝ Червоний Лан), գյուղ Ուկրաինայի Ժիտոմիրի մարզի Մալինի շրջանում։
2001 թվականի տվյալներով Չերվոնի Լան գյուղում բնակվում էր 86 մարդ։ Բնակավայրը զբաղեցնում է 0,653 կմ² տարածք։ Բնակչության խտությունը կազմում էր 131,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նորկա (Կարամիշի վտակ)

Նորկա (ռուս.՝ Норка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Կարամիշա գետի ձախ ափին՝ 64 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Տերսա և Դեն գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300112107000008467
Հիդրոլոգիական ուսումնասիրությունների կոդը - 107000846
Ավազանի կոդը - 05.01.03.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աբակ (ճարտարապետություն)

Անվան այլ կիրառումների համար տե՛ս՝ Աբակ
Աբակ կամ Աբակա (լատ.՝ abacus-ից՝ «տախտակ»), ճարտարապետական դասական օրդերներում՝ սյունագլխի կամ խոյակի վերնասալը։


== Նկարագրություն ==
Դորիական, հոնիական և տոսկանական օրդերներում աբակը քառակուսի է, իսկ կորնթական և բարդ օրդերներում կողմերը փոքր-ինչ ներս են ընկած, անկյունները՝ կտրված։ Հայկական ճարտարապետության մեջ աբակն անվանում են թակաղակ։
Ծածկաձոր (գետ)

Ծածկաձոր, գետ Հայաստանի Սյունիքի մարզում, Սյունիքի բարձրավանդակում։ Սկիզբ է առնում Ծղուկի լեռների հարավարևմտյան լանջերից և Իշխանասար գյուղից 5 կմ հյուսիս-արևելքում միանում Սիսիանի ջրանցքին։ Երկարությունը՝ 10 կմ։


== Ծանոթագրություններ ==
Ուկրաինկա (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՈւկրաինկաՈւկրաինկա (ուկրաիներեն՝ Українка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Ուկրաինկա գյուղում բնակվում էր 78 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մետրոպոլիտեն օպերա

Մետրոպոլիտեն օպերա (անգլ.՝ Metropolitan Opera), առաջատար օպերային թատրոն ԱՄՆ-ում՝ Նյու-Յորք քաղաքի Լինքոլնի կենտրոնում։ Հաճախ կրճատ անվանում են «Մետ»։
Թատրոնը աշխարհի ամենահայտնի օպերային բեմերից մեկն է։ Գեղարվեստական ղեկավար Ջեյմս Լեվայն, գլխավոր տնօրեն Պիտեր Գելբ։ Բացվել է 1883 թվականին Շառլ Գունոյի «Ֆաուստ» օպերայի ներկայացումով։ Ստեղծվել է «Մետրոպոլիտեն օպերա հաուզ քամփնի» (անգլ.՝ Metropolitan Opera House company) բաժնետիրական ընկերության միջոցներով։
Մետրոպոլիտեն օպերան ԱՄՆ-ում միակ մշտական օպերային թատրոնն է։ Գործում է տարեկան 7 ամիս՝ սեպտեմբերից մինչև ապրիլ։ Ներկայացումները ամեն օր են։ Երգչախումբը, նվագախումբը և օժանդակ կոլեկտիվները կայուն են։ Առաջատար մենակատարներն ու դիրիժորները հրավիրվում են առանձին թատերաշրջանների և ներկայացումների։ Օպերաները կատարվում են բնագրի լեզվով։ Այդ սկզբունքը ձևավորվել է 1910-ական թվականներին։ Երկացանկը կազմում են հիմնականում դասական գործեր՝ Ջուզեպպե Վերդիի, Ջակոմո Պուչչինիի, Գաետանո Դոնիցետտիի, Ռիխարդ Վագների, Շառլ Գունոյի, Ժորժ Բիզեի, Վոլֆգանգ Ամադեուս Մոցարտի, Ռիխարդ Շտրաուսի և այլոց օպերաները։


== Հայ երգիչները Մետրոպոլիտեն օպերայում ==
Մետրոպոլիտեն օպերայում հանդես են եկել հայ երգիչներ՝

Պաոլո Անանյանը
Սյուզան Սիմոնեն
Շաքե Վարթենիսյանը
Կարպիս ԲոյաջյանըՆշանակալի է այդ թատրոնում

Արման Թոքատյանի
Լիլի Չուգասզյանի
Լուսին Ամարայի
Արա Բերբերյանի ներդրումը


== Ծանոթագրություններ ==
Մառնատե

Մառնատե (իտալերեն՝ Marnate), կոմունա Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը կազմում է 6237 մարդ (2004 թվականի տվյալներով)։ Խտությունը՝ 1492 մարդ/կմ²։ Տարածքը՝ 4 կմ²։ Էլեկտրոնային փոստ՝ 21050։ Հեռախոսային կոդ՝ 0331։


== Ծանոթագրություններ ==
Մեելվա (այլ կիրառումներ)

Մեելվա անունը կամ տերմինը կարող է վերաբերել հետևյալ հոդվածներին․

Մեելվա - գյուղ Էստոնիայի Լիհուլա շրջանի կազմում։
Մեելվա - գյուղ Էստոնիայի Ռեպինա շրջանի կազմում։
Աստերոիդների ցանկ (297501-297600)

Աստերոիդների ցանկ (297401-297500)  • Աստերոիդների ցանկ  • Աստերոիդների ցանկ (297601-297700)
 Աստերոիդների ցանկ (297401-297500)  • Աստերոիդների ցանկ  • Աստերոիդների ցանկ (297601-297700)
Վատուտինկի (գյուղ, Նովոմոսկովսկի վարչական օկրուգ)

Վատուտինկի (ռուս.՝ Ватутинки), գյուղ Ռուսաստանի Մոսկվայի Նովոմոսկովսկի վարչական օկրուգի կազմում։
Բնակչությունը 2002 թվականին գրանցված տվյալներով կազմում էր 9581 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շունուշերա

Շունուշերա (ռուս.՝ Шунушера), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Մալայա Յուրա գետի ափին՝ 26 կմ հեռավորության վրա։ Գետի երկարությունը՝ 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000039173
Հիդրոլոգիական ուսումնասիրությունների կոդը -  103003917
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
ԿՈՆԿԱԿԱՖ-ի ոսկե գավաթ 1996 (թիմերի կազմեր)

ԿՈՆԿԱԿԱՖ-ի ոսկե գավաթի 1996 թ. խաղարկությանը մասնակցեցին ինը ազգային հավաքականներ։


== Խումբ A ==


=== Գվատեմալա ===


=== Մեքսիկա ===


=== Սենթ Վինսենթ և Գրենադիններ ===
Սուրբ Պետրոս եկեղեցի (Անթաքիա)

Սուրբ Պետրոս եկեղեցի  (թուրքերեն՝ Saint Pierre Kilisesi, Արամեերեն Knisset Mar Semaan Kefa) ամենահին քրիստոնեական եկեղեցիներից մեկը։ Գտնվում է Թուրքիայի հարավում՝ Անթաքիա քաղաքում։ Քարանձավ եկեղեցի է, որը գտնվում է Ստարիուսի լեռան ժայռին։ Այն ունի 13 մ խորություն, 9,5 մ լայնություն և 7 մ բարձրություն։ Ըստ մեկ վարկածի՝  այս քարանձավն օգտագործվում էր վաղ քրիստոնյաներ կողմից և հանդիսանում է ամենահին քրիստոնեական եկեղեցիներից մեկը։


== Եկեղեցու կառուցման պատմություն ==
Ըստ ոմանց, Անտիոքի եկեղեցու հիմնադրման մասին կարելի է գտնել Աստվածաշնչյան «Գործք Առաքելոց» գրքում (11։ 25-27), որտեղ Սուրբ Բառնաբասը գնում էր Տարսոն՝ Պողոս առաքյալին գտնելու համար։
Անտիոքում էր, որ աշակերտներն առաջին հերթին անվանվեցին քրիստոնյաներ։

։
Եկեղեցական համալիրի ամենահին վերապրած մասերը թվագրվում են առնվազն 4-րդ կամ 5-րդ դարերին, դրանք ներառում են հատակի խճանկարների մի քանի հատվածների և խորանի աջ կողմում գտնվող որմնանկարների հետքերը։ Ենթադրվում է, որ լեռնաշղթան նայող թունելը քրիստոնյաներին ծառայել է հանկարծակի արշավանքների և հարձակումների դեպքում եկեղեցուն տարհանելուն։ Ջուրը, որը թափվում է մոտակա ժայռերից, հավաքվում էր ներսից` հարբելու և մկրտության համար օգտագործվելու համար, ծխականները, ովքեր այցելեցին այս տաճար, հավաքեցին այս ջուրը հիվանդների համար (հավատալով, որ այն բուժիչ է), հոսքը նվազել է վերջին երկրաշարժերի հետևանքով ։
Առաջին խաչակրաց առաջին արշավանքի ժամանակ 1098 թվականին խաչակիրները, ժամանեցին Անտիոք, մի քանի մետրով ընդարձակեցին եկեղեցին և այն միացրին իրենց կամարների ճակատին գտնվող երկու կամարներին։ Այս ճակատը վերականգնվել է 1863 թվականին Կապուչինների կողմից, ովքեր վերակառուցել են եկեղեցին Հռոմի պապ Պիոս IX-ի պատվերով։ Ֆրանսիայի կայսր Նապոլեոն III Բոնապարտը նպաստեց նաև եկեղեցու վերականգնմանը։
փետրվարի 21-ին Անտիոքում եկեղեցու կենտրոնում տեղակայված քարե խորանի գագաթին քարե հարթակը, որը տեղադրվել էր ի հիշատակ Սուրբ Պետրոսորի։ 1932 թվականին Սրբազան Պետրոսի մարմարե արձանը տեղադրվել է խորանի վերևում։  
Եկեղեցու պարտեզը հարյուրամյակներ շարունակ օգտագործվել է որպես գերեզմանատուն։ Գերեզմանոցներն ու թաղումները նույնպես եկեղեցու ներսում էին կատարվում, հատկապես խորանի շուրջը։ Եկեղեցին Թանկրեդ դ՛Օտվիլի գերեզմանն է, ինչպես նաև Երրորդ խաչակրաց արշավանքում մահացած սուրբ Հռոմեական կայսր Ֆրիդրիխ I Շիկամորուսի մնացորդներից երրորդ վերջին հանգստավայրերից մեկն է։
Չնայած այսօր եկեղեցին թանգարան է, սակայն հնարավոր է այստեղ եկեղեցական ծեսեր կատարել թանգարանների աշխատողների հսկողության ներքո՝ նախկինում թույլտվություն ստանալով քաղաքապետարանի ղեկավարությունից։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Пещерная церковь Св. Петра
Церковь Антиохии
Антиохийский Патриархат
Все о Турции: Хатай
Католическая энциклопедия: Святой Петр, Деятель апостолов
Մոլիզե (կոմունա)

Անվան այլ կիրառումների համար տե՛ս՝ Մոլիզե (այլ կիրառումներ)Մոլիզե (իտալերեն՝ Molise), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 186 մարդ, բնակչության խտությունը կազմում է 37 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 86020, հեռախոսային կոդ՝ +39 0874։
Կոմունայի հովանավորն է Սուրբ Հոնորատը։ Տոնը նշվում է հուլիսի 5-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0874 76214


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ցածր Տատրաների ազգային պարկ

Ցածր Տատրաների ազգային պարկ (սլովակ.՝ Národný park Nízke Tatry; կրճ.` NAPANT), ազգային պարկ Կենտրոնական Սլովակիայում Վահ և Հրոն գետերի հովիտների միջև։ Պարկը և բուֆերային գոտին ընդգրկում են ամբողջ Ցածր Տատրաներ լեռան շարքը։ Ազգային պարկն ընդգրկում է 728 կմ² տարածք, իսկ նրա բուֆերային գոտին ընդգրկում է 1110 կմ² տարածք, որը կազմում է Սլովակիայում ամենամեծ ազգային պարկը։
Այն բաժանված է Բանսկա Բիստրիցայի (Բանսկա Բիստրիցա և Բրեզնո շրջաններ), Ժիլինայի (Ռուժոմբերկ և Լիպտովսկի Միկուլաշ շրջաններ) և Պրեշովի  (Պոպրադ շրջան) երկրամասերի միջև։ Ամենաբարձր գագաթը Դյումբիերն է (2,043 մետր կամ 7,063 ֆուտ)։ Չորս խոշոր սլովակյան գետերը սկիզբ են առնում Կռալյովա հոլյա գագաթի ստորին մասից. Վահ, Հրոն, Հնիլեց և Հորնադ։


== Պատմություն ==
Ցածր Տատրաների տարածքի պահպանման գործընթացն սկսվել է 1918-1921 թվականների և  Երկրորդ համաշխարհային պատերազմից անմիջապես հետո արված առաջին փորձերից։ 1963 թվականին առաջարկ էր արվել ստեղծել Ցածր Տատրաների ազգային պարկ Կենտրոնական Սլովակիայի Ազգային պարկ անվան տակ։ 1965-1966 թվականների ընթացքում, վերջին առաջարկի ավարտից անմիջապես առաջ առաջարկվեց Ազգային պարկի հեղինակային նախագիծ։ Այս նախագծի նպատակն էր ներառել Ցածր Տատրաների կենտրոնական տարածքի հյուսիսային և հարավային մասերը։ 1967 թվականից մինչև 1968 թվականը նախագիծը վերակառուցվեց Սլովակիայի Ազգային ապստամբության 25-ամյակի կապակցությամբ ազգային պարկի ստեղծման համար։ Սակայն անհրաժեշտ էր ևս 10 տարի հաղթահարելու տարբեր խոչընդոտներ, որոնք թույլ չեն տալիս ստեղծել ազգային պարկի կայացումը։ 1978 թվականին ստեղծվեց ազգային պարկ`Սլովակիայի Սոցիալիստական ​​Հանրապետության 119/1978 կանոնակարգով։ Ազգային պարկի տարածքը սահմանվել է 81,095 հա և դրա պահպանության գոտին` 123,990 հա։ Ազգային պարկի կարգավիճակը նույն տարում հրատարակվել է Սլովակիայի Սոցիալիստական ​​Հանրապետության Մշակույթի նախարարության կողմից 120/1978 կանոնակարգով։ Այս կանոնակարգով սահմանվում են որոշակի տարածքների պահպանության պայմանները։
Պարկի սահմանները և պաշտպանական գոտիները վերանայվել են 1997 թվականի հունիսի 17-ին Սլովակիայի Հանրապետության կառավարության թիվ 182/1997 կանոնակարգով։ Չափվել է ազգային պարկի վերանայված տարածքը` 72,842 հա, ինչը 8,253 հա-ով պակաս էր սկզբնական տարածքից։ Պաշտպանական գոտիների վերանայված տարածքը ճշգրտվել է 110.162 հեկտարով, ինչը 13.828 հեկտարով պակաս է 1978 թվականի տարածքից։


== Զբոսաշրջություն ==
Այգին հիանալի պայմաններ ունի բազմաթիվ մարզաձևերի համար։ Հանգստավայրերի թվում են Յասնա ցածր Տատրաներ, Տալե, Դեմյանովսկա Դոլինա և Չերտովիցա հանգստավայրերը. Հետևյալ քարանձավները բաց են հասարակության համար. Դեմյանովսկի ազատության քարանձավ, Դեմյանովսկի սառցե քարանձավ, Բիստրա քարանձավ, Վաժեկայի քարանձավ և Անշունչ չղջիկների քարանձավ։


== Պահպանվող տարածքներ ==
Ներկայումս 98.89 կմ² տարածքով այգում կամ դրա բուֆերային գոտում ստեղծվել են հետևյալ պահպանվող տարածքները.
10 ազգային բնության պահուստներ
10 ազգային պահուստներ, այդ թվում Հոռնե Լեզին
5 ազգային բնության հուշարձաններ
6 բնության հուշարձաններ
1 պահպանվող տարածք


== Տես նաև ==
Սլովակիայի պահպանվող տարածքներ
Տատրա ազգային պարկ, Սլովակիա


== Ծանոթագրություններ ==


== Արտաքին հղումներ ==
Low Tatras National Park at Slovakia.travel
Կուլդուր (քաղաքատիպ ավան, Օբլուչենսկի շրջան)

Կուլդուր (ռուս.՝ Кульдур), քաղաքատիպ ավան Ռուսաստանի Հրեական ինքնավար մարզի Օբլուչենսկի շրջանի կազմում։
Բնակչությունը 2010 թվականին գրանցված տվյալներով կազմում էր 1609 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եղիա Յավրույան

Եղիա Յավրույան (հոկտեմբերի 18, 1981(1981-10-18), Չալթր, Ռոստովի մարզ, ՌԽՖՍՀ, ԽՍՀՄ և Ռոստովի մարզ, ՌԽՖՍՀ, ԽՍՀՄ), հայ ֆուտբոլիստ, հարձակվող, որը հանդես է եկել Թել-Ավիվի «Մակքաբի» ֆուտբոլային ակումբում, այժմ հանդես է գալիս Դոնգազդոբիչա ակումբում, որը հանդես է գալիս Ռոստովի նահանգային առաջնությունում։


== Կարիերա ==
2008 թվականի ամռանը Յավրույանը Բնեյ Սախնին ֆուտբոլային ակումբից տեղափոխվեց Թել-Ավիվի Մաքկաբի $ 515 000 դիմաց։ Յավրույանի պայմանագիրը ակումբի հետ ավարտվում էր 2010 թվականի ամռանը, սակայն ակումբը ցանկանում էր վաճառել ֆուտբոլիստին, որովհետև նա հազվադեպ էր խաղադաշտ դուրս գալիս։ Փետրվարին հայտնի դարձավ, որ Յավրույանը 10 օր փորձաշրջան է անցկացնելու Տորոնտո ֆուտբոլային ակումբում։ Հունիսի սկզբին Յավրույանը 1 տարվա պայմանագիր կնքեց թելավիվյան Բնեյ Իեգուդա ակումբի հետ։ Այդ ժամանակ ակումբը հանդես էր գալիս Եվրոպա Լիգայի խաղարկությունում, սակայն Յավրույանը իրավունք չուներ մասնակցել Ուլիսի դեմ հանդիպումներին, այս փուլը հաղթահարելուց հետո Յավրույանը իրավունք կստանար մասնակցել մյուս հանդիպումներին։ Տարվա ավարտին Դրոր Կաշտան ակումբի գլխավոր մարզիչւ սկսեց Յավրույանին փոխարինող փնտրել, որը չէր արդարացնում իր սպասելիքները։ 2011 թվականի հունվարին Յավրույանը տեղափոխվեց աշկելոնական Հապոել, որը 2009/10 թվականների մրցաշրջանի արդյունքներով իրավունք էր ստացել հանդես գալ Իսրայելի բարձրագույն լիգայում։


== Ծանոթագրություններ ==


== Արտաքին հղումներ ==
legioner.kulichki.com կայքում
transfermarkt.de կայքում(չաշխատող հղում) (գերմ.)
rfpl.org կայքում
Շիննիկի պաշտոնական կայքում
footballdatabase.eu կայքում (անգլ.)
soccerway.com կայքում (ռուս.)
Զեդիներ Զե

Զեդիներ Զե  (գերմ.՝ Seddiner See), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 4198 մարդ (ըստ 2010 թվականի դեկտեմբերի 31-ի)։ Տարածքը կազմում է 24,03 կմ²։ Պաշտոնական կոդ՝ 12 069 596։
Կոմունան ներառում է 3 գյուղական շրջան։


== Ծանոթագրություններ ==


== Արտաքին հղումներ ==
Պաշտոնական էջ
Պոոիդե

Պոոիդե (էստ․՝ Pöide), գյուղ Էստոնիայի Սաարեմաա նահանգի Պյոիդե շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աստերոիդների ցանկ (171901-172000)

Աստերոիդների ցանկ (171801-171900)  • Աստերոիդների ցանկ  • Աստերոիդների ցանկ (172001-172100)
 Աստերոիդների ցանկ (171801-171900)  • Աստերոիդների ցանկ  • Աստերոիդների ցանկ (172001-172100)
Վերետենինո (գյուղ, Խոլմ-Ժիրովսկի շրջան)

Վերետենինո (ռուս.՝ Веретенино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարազշապուհ (մարզպան)

Վարազշապուհ (4-րդ դար - 4-րդ դար), պարսիկ իշխան Սասանյան Պարսկաստանում, Ատրպատականի մարզպանը (մոտ 340-360)։


== Կենսագրություն ==
350 թվականին, Ատրպատականի մարզպան, պարսիկ Վարազշապուհը պարսից արքունիքի անունից բանակցություններ է սկսում Տիրան Բ-ի հետ։ Այդ բանակցությունների ընթացքում խառնակիչ դեր է կատարում Տիրանի սենեկապետ Փիսակը, որը Տիրանի պատվիրակն էր՝ բանակցությունների ընթացքում։ Փիսակը դավաճանելով Տիրանին, Վարազշապուհին խորհուրդ է տալիս Տիրանից նվեր պահանջել նրա լավագույն նժույգը։ Վարազշապուհը մարդ է ուղարկում Տիրանի մոտ և պահանջում այն։ Տիրանը չկամենալով իր այդ նժույգը տալ և միաժամանակ չցանկանալով մի ձիու համար փչացնել հարաբերությունները, իր ձիու նմանությամբ մի այլ ձի է ուղարկում մարզպանին։ Փիսակը Վարազշապուհին բացահայտում է Տիրանի կատարած կեղծիքը։ Վարազշապուհը զայրանում է և 3000 հոգով գալիս է Մեծ Հայք։ Բանակցելու պատրվակով խաբեությամբ բռնում է Տիրանին, կուրացնում նրան և գերի տանում Պարսկաստան։


== Ծանոթագրություններ ==
Վահե Ահարոնյան (դաշնակահար)

Վահե Գրիգորի Ահարոնյան (հոկտեմբերի 20, 1933(1933-10-20), Սոֆիա, Բուլղարիա - սեպտեմբերի 18, 1994(1994-09-18), Երևան, Հայաստան), հայ դաշնակահար, ՀԽՍՀ վաստակավոր արտիստ (1974)։
ՀԽՍՀ ժողովրդական նկարիչ, քանդակագործ Գրիգոր Ահարոնյանի որդին է։


== Կենսագրություն ==
Վահե Ահարոնյանը ծնվել է Սոֆիայում։ 1946 թվականին հայրենադարձել է։ 1957 թվականին ավարտել է Երևանի Կոմիտասի անվան պետական կոնսերվատորիան։ 1960-1994 թվականներին դասավանդել է նույն կոնսերվատորիայում, 1987 թվականից՝ պրոֆեսոր, 1987-1994 թվականներին` ամբիոնի վարիչ։ Դասավանդել է նաև Վանաձորի, Երևանի երաժշտական ուսումնարաններում, դպրոցներում։
Համագործակցել է դիրիժորներ Դ. Խանջյանի, Գ. Օբերֆրանկի (Հունգարիա), մենակատարներ Ժան Տեր-Մերկերյանի, Սվետլանա Նավասարդյանի, Վ. Մոկացյանի, Ն. Նովիկի, Ռ. Խարաջանյանի և այլոց հետ։ Նվագացանկում` եվրոպական, հայկական դասական և ժամանակակից կոմպոզիտորների երկեր են եղել։


== Պարգևներ ==
Հայաստանի երիտասարդների 1-ին փառատոնի ոսկե մեդալակիր
Մոսկվայի Համամիութենական մրցույթի դափնեկիր, 1957 թ.
Բաքվի Անդրկովկասյան մրցույթի դափնեկիր, 1960 թ.
ՀԽՍՀ վաստակավոր արտիստ, 1974 թ.


== Ծանոթագրություններ ==
Ցիխիսսոփելի

Ցիխիսսոփելի (վրաց.՝ ციხისსოფელი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1400 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 8 մարդ։


== Ծանոթագրություններ ==
Առաջին ուսուցիչը (ֆիլմ)

«Առաջին ուսուցիչը» (ռուս.՝ «Первый учитель»), ռեժիսոր Անդրեյ Միխալկով-Կոնչալովսկու դեբյուտային լիամետրաժ գեղարվեստական ֆիլմը։ Նկարահանվել է Չինգիզ Այթմատովի համանուն գրքի հիման վրա։


== Սյուժե ==
Գործողություններ ծավալվում են խորհրդային իշխանության առաջին տարիներին Ղրղզստանում։
Ոչ այնքան վաղուց ավարտվել է քաղաքացիական պատերազմը։ Կոմերիտական ուղեգրով հեռավոր աուլ է գալիս ուսուցիչ Դույշենը, որը նախկին կարմիրբանակային է։ Նրա ջերմությունն ու մոլեռանդությունը, որով նա փորձում է ժողովրդի մեջ առաջընթաց արձանագրել, բախվում են Արևելքում կյանքի դարավոր ավանդույթներին։


== Դերերում ==
Նատալյա Արինբասարովա – Ալթինայ
Բոլոտ Բեյշենալիև – ուսուցիչ Դյույշեն
Ռոզա Տաբալդիևա – աղջիկ ձիու վրա
Սովետբեկ Ջումադիլով – Կաիմբայ
Նասրեդին Դուբաշև
Կլարա Յուսուպժանովա – Բուրմա
Կասիմ Աբենուլա Ժակիբաև
Դարկուլ Կույուկովա – Ալթինայի մորաքույրը
Բակեն Կիդիկեևա – Չեռնուխա
Իդրիս Նոգայբաև – բայ Նարմագամբետ


== Նկարահանման խումբ ==
Բեմադրող ռեժիսոր՝ Անդրեյ Միխալկով-Կոնչալովսկի
Սցենարիստներ՝ Չինգիզ Այթմատով, Ֆրիդրիխ Գորենշտեյն, Բորիս Դոբրոդեև, Անդրեյ Միխալկով-Կոնչալովսկի
Օպերատոր՝ Գեորգի Ռերբերգ
Կոմպոզիտոր՝ Վյաչեսլավ Օվչիննիկով
Բեմադրող նկարիչ՝ Միխայիլ Ռոմադին
Հնչյունային օպերատոր՝ Եվգենի Կաշկևիչ, Սոֆիա Կացենելենբոգեն
Մոնտաժող՝ Եվա Լադիժենսկայա
Համակցված նկարահանումների օպերատոր՝ Բորիս Տրավկին


== Մրցանակներ ==
Վենետիկի կինոփառատոնի արծաթե մեդալ և Վոլպիի գավաթ կանանց լավագույն դերի համար (1966) - Նատալյա Արինբասարովա
Հռոմի «Կապիտոլիումի Յուպիտեր» 2-րդ միջազգային կինոդիտման մրցանակ (1966)
Կիևի համամիութենական կինոփառատոնի մրցանակ (1966)
Ժյուրիի հատուկ մրցանակ Երի միջազգային կինոփառատոնում (1967)


== Փաստեր ==
«Առաջին ուսուցիչը» Անդրեյ Կոնչալովսկու առաջին լիամետրաժ ֆիլմն է, որը նրա դիպլոմային աշխատանքն է ՎԳԻԿ-ում։
Անդրեյ Կոնչալովսկին իր «Վսեմացնող խաբեություն» գրքում հիշատակում է գրող և կինոդրամատուրգ Ֆրիդրիխ Գորենշտեյնին՝ որպես «Առաջին ուսուցիչը» ֆիլմի սցենարի համահեղինակ։
Կինոօպերատոր Գեորգի Ռերբերգի դեբյուտային աշխատանքն է։


== Ծանոթագրություններ ==


== Արտաքին հղումներ ==
«Առաջին ուսուցիչը» ֆիլմը Անդրեյ Կոնչալովսկու կայքում
«Առաջին ուսուցիչը»(անգլ.) ֆիլմը Internet Movie Database կայքում
Մուչնայա (Զելեսինկայի վտակ)

Անվան այլ կիրառումների համար տե՛ս՝ Մուչնայա (այլ կիրառումներ)Մուչնայա (ռուս.՝ Мучная), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Զելեսինկա գետի ափին։ Գետի երկարությունը 26 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Բալթիկ ծովի ավազանն է Կալինինգրադի մարզում՝ առանց Նեման և Պրեգոլյա գետերի, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000312104300009834
Հիդրոլոգիական ուսումնասիրությունների կոդը - 104300983
Ավազանի կոդը - 01.01.00.003
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աշխադար Դիմաքսյան

Աշխադար Դիմաքսյան (4-րդ դար, Բողբերդ, Բուղխա, Տայք, Մեծ Հայք - 4-րդ դար), հայ նախարար Մեծ Հայքում, Տայք աշխարհի Բուխա գավառի տանուտերը, Դիմաքսյանների նախարարական տոհմից։ 


== Կենսագրություն ==
Սկզբում եղել Արշակ Գ-ի, ապա Խոսրով Դ-ի ենթակայության տակ, որոնք կառավարում էին միառժամանակ Մեծ Հայքում։ Աշխադարը Դիմաքսյանների նախարարական տոհմից սերվող՝ Բուխա-Դիմաքսյան ճյուղից էր, իշխում էր Տայք նահանգի Բուխա գավառում, իշխանանիստ ունենալով Բողբերդ ամրոցը։ Արշակ Գ-ի և Սահակ Բագրատունու հակամարտության ժամանակ, Աշխադարը Սուրեն Խորխոռունու և Վահան Առավեղյանի հետ համագործակցել է Սահակ Բագրատունու հետ, բայց Սահակի դեպի Խոսրով Դ-ի տիրույթները գնալու ժամանակ չեն կարողացել նրան հասնել, արգելվելով Արշակ Գ-ի զորքերի կողմից, ստիպված հպատակվել են նրան և հարմար ժամանակի սպասել իրենց փախուստի համար։


== Արշակ Գ-ի գանձերը ==
385 թվականին, երբ Արշակ Գ-ն իր գանձերը Հանի ամրոցից հանելով փոխադրում էր Ծոփք, Սուրեն Խորխոռունին, Վահան Առավեղյանը և Աշխադար Դիմաքսյանը հարմար ժամանակ գտնելով հափշտակում են այդ գանձերը և ցանկանում են անցնել Խոսրով Դ-ի մոտ, բայց չեն կարողանում ժամանակին անել դա։ Սամվել Մամիկոնյանը, ով Արշակ Գ-ի մտերիմն էր, ուժեղ գնդով ընկնում նրանց հետևից, որոնք էլ փախչելով՝ ընկնում են ամուր քարայրի մեջ Մանանաղի գավառում։ Ըստ Մովսես Խորենացու մանրամասն նկարագրության այդ քարայրը մտնելու տեղ չկար, մի կողմից միայն մի նեղ տեղ կար բարձրանալու՝ սաստիկ զառիվայր։ Դռան առաջն էլ ուղիղ բարձրանում էր միապաղաղ մի ապառաժ, իսկ վերևը՝ դուրս ցցված մի ժայռ, որ նայում էր խոր ձորի անդունդներին, և ինչ էլ որ պոկ գար, անդիմադրելի սաստկությամբ, անդադար թավալվելով ներքև կգլորվեր՝ դեմ առնելու կռվան չգտնելով։ Սամվել Մամիկոնյանը տարակուսած էր մնացել տեղի անմատչելի լինելու պատճառով։ Նա այս մասին իմաց տվեց Արշակ Գ-ին, որն էլ հրամայեց երկաթակապ արկղ շինել, մեջը քաջ մարդկանց նստեցնել և չվանի նման շղթայով վերևից իջեցնել մինչև քարայրի մուտքը։ Բայց այս (միջոցն) էլ վնաս չբերեց, որովհետև մացառները հեռու էին պահում (արկղը)։
Երբ նրանք սրանով էին զբաղված, այդտեղ է հասնում Ասպետ Սահակ Բագրատունին, Խոսրով Դ-ի ամբողջ գնդով, որով հալածում էր ավազակներին։ Ավազակներին թողնելով՝ հարձակվում է Սամվել Մամիկոնյանի գնդի վրա, որոնք փորձում էին բռնել քարայրում մնացած իշխաններին։ Սահակ Բագրատունին Սամվել Մամիկոնյանի գնդին հալածում է և դուրս է հանում Սուրենին, Վահանին և Աշխադարին գանձերի հետ միասին և շատ արագ հասցնում Խոսրով Դ-ի մոտ։ Խոսրով Դ-ն ստանալով գանձերը, նրանից մասնաբաժին է հանում Պարսից արքա Շապուհ Գ-ին և նրա հրամանով Սուրեն Խորխոռունուն, Վահան Առավեղյանին և Աշխադար Դիմաքսյանին տալիս է գյուղեր և ընտիր ու հարմար դաստակերտներ այն նախարարների ժառանգությունից, որոնք Մեծ Հայքի պարսից բաժնից (արևելյան) էին, բայց մնացին Արշակ Գ-ի մոտ։ Այս դեպքից հետո պատերազմ է առաջանում Արշակ Գ-ի և Խոսրով Դ-ի միջև։


== Ծանոթագրություններ ==
Ռուդկա-Ստեպ (գյուղ, Գադյաչի շրջան)

Ռուդկա-Ստեպ (ուկրաիներեն՝ Рудка-Степ), գյուղ Ուկրաինայի Պոլտավայի մարզի Գադյաչի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիչևկա (Կաշարսկի շրջան)

Անվան այլ կիրառումների համար տե՛ս՝ Սիչևկա (այլ կիրառումներ)Սիչևկա (ռուս.՝ Сычевка), գյուղ Ռուսաստանի Ռոստովի մարզի Կաշարսկի շրջանում։ Մտնում է Ինդուստրիալնի գյուղական համայնքի կազմի մեջ։
Արփիկ Միսաքյան

Արփիկ Շավարշի Միսաքյան (ֆր.՝ Arpik Missakian, փետրվարի 1, 1926(1926-02-01), Փարիզի 6-րդ շրջան, Փարիզ - հունիսի 19, 2015(2015-06-19), Փարիզի 13-րդ շրջան, Փարիզ), ֆրանսահայ լրագրող, հրապարակախոս, «Յառաջ» թերթի գլխավոր խմբագիր (1957-2009)։


== Կենսագրություն ==
Արփիկ Միսաքյանը ծնվել է 1926 թվականին Փարիզում, դաշնակցական մտավորական, խմբագիր, «Յառաջ» օրաթերթի խմբագիր Շավարշ Միսաքյանի ընտանիքում: Արևմտահայերեն սովորել է ընտանիքում, ինչպես նաև ներկա է գտնվել Փարիզում ապրող կամ այցելող հայ մտավորականների շրջանում, ամրապնդել կապերը Ֆրանսիայի հայկական սփյուռքի հետ:
1957 թվականին, հոր մահից հետո, դարձել է «Յառաջ» օրաթերթի խմբագիրը մինչև 2009 թվական։ Ունենալով ֆրանսիական կրթություն, Արփիկ Միսաքյանը մերժել է թերթը կիսով ֆրանսերեն լույս ընծայելու հորդորները։ 1976 թվականից հրատարակվել է նաև օրաթերթի «Միտք և արվեստ» միամսյա հավելվածը։

Արփիկ Միսաքյանի վերջին գործը հորը՝ Շավարշ Միսաքյանի բանտի տարիների (1916-1918) օրագրությունն,- Տերեւներ դեղնած յուշատետրէ մը-, ֆրանսերենի թարգմանությունը։ Հայերեն և Ֆրանսերեն առանձին հատորներով գործը լույս է տեսել 2015 թվականի գարնանը, Փարանթեզ հրատարակչատանը, որպես հոր և դստեր վերջին համագործակցության արդյունք։
Մահացել է 2015 թվականի հունիսի 19-ին Փարիզում, 89 տարեկան հասակում։ Թաղվել է հունիսի 25-ին Պեր Լաշեզ գերեզմանատանը։


== Մատենագիտություն ==
Béatrice Didier, Antoinette Fouque et Mireille Calle-Gruber, Le Dictionnaire universel des créatrices, Éditions des Femmes, 2013, 10004 p. (ISBN 978-2721006318, lire en ligne), Anahide Ter Minassian, «Missakian Arpik [Paris 1926]»
Antoine Marès et Pierre Milza, Le Paris des étrangers depuis 1945, Paris, Éditions de la Sorbonne, 1995, 470 p. (ISBN 978-2859448639, lire en ligne), Anahide Ter Minassian, «Les Arméniens de Paris depuis 1945» (p. 205-239)
Anahide Ter Minassian, «Les 80 ans de Haratch», France-Arménie,‎ décembre 2005


== Ծանոթագրություններ ==


== Արտաքին հղումներ ==
Obsèques d'Arpik Missakian
Փարիզի Մէջ Արփիկ Միսաքեանի Նուիրուած Ձեռնարկ
Արփիկ Միսաքեան
Չեխիայի վարչական բաժանում

Համաձայն Չեխիայի Հանրապետության Տեղական կառավարման մասին թիվ 129/2000 օրենքի, երկիրը բաժանված է 13 երկրամասի (kraje) և մեկ մայրաքաղաքային քաղաքի (hlavní město), որը ունի երկրամասի կարգավիճակ սկսած 2000 թվականի հունվարի 1-ից։ Նախկին երկիրը բաժանված էր 73 շրջանի (okresy, եզակի թիվ՝ okres), սակայնք դրանք այժմ պահպանվում են և հանդիսանում են որպես պետական տարբեր մարմինների իրավասության ներքո գտնվող շրջաններ, օրինակ՝ դատական համակարգը կիրառվում է հենց այդ 73 շրջանների տարածքում։


== Տես նաև ==
ISO 3166-2:CZ
NUTS:CZ


== Ծանոթագրություններ ==